CELEX: 32012R0093
Language: et
Date: 2012-02-03 00:00:00
Title: Komisjoni rakendusmäärus (EL) nr 93/2012, 3. veebruar 2012 , Lactobacillus plantarum ’i (DSM 8862 ja DSM 8866) lubamise kohta kõikide loomaliikide söödalisandina  EMPs kohaldatav tekst

4.2.2012   
            
            
               ET
            
            
               Euroopa Liidu Teataja
            
            
               L 33/1
            
         KOMISJONI RAKENDUSMÄÄRUS (EL) nr 93/2012,
   3. veebruar 2012,
   
      Lactobacillus plantarum’i (DSM 8862 ja DSM 8866) lubamise kohta kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu lepingut ja Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati Lactobacillus plantarum’i (DSM 8862 ja DSM 8866) loa taotlus. Taotlusele olid lisatud dokumendid ja andmed, nagu on nõutud määruse (EÜ) nr 1831/2003 artikli 7 lõikes 3.
            
         
               (3)
            
            
               Taotlus käsitleb luba Lactobacillus plantarum’i (DSM 8862 ja DSM 8866) kasutamiseks sigade, veiste, lammaste, kitsede ja hobuste söödalisandina ning selle liigitamist söödalisandite kategooriasse „tehnoloogilised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 11. oktoobri 2011. aasta arvamuses (2) järeldusele, et kavandatud kasutustingimuste korral ei avalda Lactobacillus plantarum (DSM 8862 ja DSM 8866) kahjulikku mõju loomade ja inimeste tervisele ega keskkonnale ning et selle valmistise kasutamine võib tõhustada mis tahes haljassöödast valmistatava silo tootmist, vähendades pH-d ja parandades kuivaine säilivust. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödalisandite analüüsimeetodi kohta söödas.
            
         
               (5)
            
            
               
                  Lactobacillus plantarum’i (DSM 8862 ja DSM 8866) hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Järjekindluse tagamiseks on asjakohane laiendada selle söödalisandi luba lisaks sigadele, veistele, lammastele, kitsedele ja hobustele ka kõikidele teistele loomaliikidele, nagu samalaadsetele söödalisanditele antud varasemate lubade puhul.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „tehnoloogilised lisandid” ja funktsionaalrühma „silokonservandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. veebruar 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EFSA Journal 2011; 9(11):2408.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Kolooniaid moodustavate osakeste (CFU) arv värske materjali kilogrammi kohta
               
            
                  
                     Tehnoloogiliste lisandite kategooria. Funktsionaalrühm: silokonservandid
                  
               
            
                  1k20812
               
               
                  —
               
               
                  
                     Lactobacillus plantarum
                  
                  (DSM 8862 ja DSM 8866)
               
               
                  
                               
                           
                           
                              
                                 Söödalisandi koostis
                              
                              
                                 Lactobacillus plantarum’i (DSM 8862 ja DSM 8866) valmistis (vahekorras 1:1) sisaldusega vähemalt 3 × 1011 CFUd söödalisandi grammi kohta
                           
                        
                               
                           
                           
                              
                                 Toimeaine kirjeldus
                              
                              
                                 Lactobacillus plantarum (DSM 8862 ja DSM 8866)
                           
                        
                               
                           
                           
                              
                                 Analüüsimeetodid
                                  (1)
                              
                              
                                           
                                       
                                       
                                          Loendamine söödalisandis: pindkülvimeetodil (EN 15787)
                                       
                                    
                                           
                                       
                                       
                                          Määramine: impulssvälja-geelelektroforees (PFGE)
                                       
                                    
                        
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustemperatuur ja kõlblikkusaeg
                           
                        
                              2.
                           
                           
                              Söödalisandi miinimumannus, kui seda ei kasutata silokonservandina koos teiste mikroorganismidega: 3 × 108 CFUd (vahekorras 1:1) kilogrammi värske materjali kohta
                           
                        
                              3.
                           
                           
                              Kasutajate ohutus: käitlemisel on soovitav kasutada respiraatorit ja kindaid
                           
                        
               
                  24. veebruar 2022
               
            
         (1)  Analüüsimeetodite andmed on kättesaadavad referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx